**แบบแสดงรายการข้อมูลและร่างหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศ**

**บริษัทหลักทรัพย์ หยวนต้า (ประเทศไทย) จำกัด**

**YUANTA SECURITIES (THAILAND) COMPANY LIMITED**

**ที่ตั้งสำนักงานใหญ่ เลขที่ 127 อาคารเกษร ทาวเวอร์ ชั้น14-16 ถนนราชดำริ แขวงลุมพินี   
เขตปทุมวัน กรุงเทพมหานคร 10330  
โทรศัพท์ : 02-009-8000 โทรสาร : 02-009-8889 Website : www.yuanta.co.th**

**หุ้นสามัญของบริษัท United Overseas Bank Limited**

# 🗹 **ยื่นแบบ 69-DR สำหรับหลักทรัพย์ต่างประเทศตัวใดตัวหนึ่งเป็นครั้งแรก**

# 🞎 **ขออ้างอิงข้อมูลผู้ออกตราสารที่แสดงอยู่ในแบบ 69-DR ที่ผู้ออกยื่นไว้ครั้งก่อน แบบ 56-1 One Report หรือแบบ 56-1/แบบ 56-DR ที่ผู้ออกตราสารจัดทำและจัดส่งตามรอบระยะเวลาบัญชี และข้อมูลที่เป็นปัจจุบัน ซึ่งแตกต่างจากข้อมูลที่แสดงไว้ในแบบดังกล่าว**

# **อ้างอิงแบบ 69-DR ที่ยื่นต่อสำนักงานและมีผลบังคับใช้เมื่อวันที่** .................................................

# **อ้างอิงแบบ 56-1 One Report หรือแบบ 56-1/แบบ 56-DR ประจำปี** ...............................................

* **ข้อมูลที่เป็นปัจจุบันที่แตกต่างข้อมูลตามแบบ** .............................................................................

**คำเตือน**

“ผู้ลงทุนควรทำความเข้าใจลักษณะ เงื่อนไขและความเสี่ยงต่าง ๆ ของตราสารแสดงสิทธิในหลักทรัพย์ต่างประเทศก่อนการตัดสินใจลงทุน เนื่องจากตราสารแสดงสิทธิในหลักทรัพย์ต่างประเทศมีความเสี่ยงสูงกว่าการลงทุนในหลักทรัพย์อื่น ๆ เช่น ความเสี่ยงจากความผันผวนของราคาหลักทรัพย์ต่างประเทศ ความเสี่ยงเรื่องสภาพคล่อง ความเสี่ยงจากการที่ผู้ออกไม่สามารถส่งมอบหลักทรัพย์ต่างประเทศตามที่ระบุในข้อกำหนดสิทธิ ความเสี่ยงในการใช้สิทธิต่าง ๆ เป็นต้น

การมีผลใช้บังคับของแบบแสดงรายการข้อมูลและร่างหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศนี้ มิได้เป็นการแสดงว่าคณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน หรือสำนักงานคณะกรรมการกำกับหลักทรัพย์และตลาดหลักทรัพย์ แนะนำให้ลงทุนในตราสารแสดงสิทธิในหลักทรัพย์ต่างประเทศที่เสนอขาย มิได้ประกันราคาหรือผลตอบแทนของตราสารแสดงสิทธิในหลักทรัพย์ต่างประเทศที่เสนอขาย มิได้รับรองความน่าเชื่อถือของผู้ออกตราสารแสดงสิทธิในหลักทรัพย์ต่างประเทศ และมิได้รับรองความครบถ้วนและถูกต้องของข้อมูลในแบบแสดงรายการข้อมูลและร่างหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศนี้แต่อย่างใด ทั้งนี้ การรับรองความถูกต้องครบถ้วนของข้อมูลในแบบแสดงรายการข้อมูลและร่างหนังสือชี้ชวนนี้เป็นความรับผิดชอบของผู้เสนอขายตราสารแสดงสิทธิในหลักทรัพย์ต่างประเทศ

หากแบบแสดงรายการข้อมูลและร่างหนังสือชี้ชวนการเสนอขายนี้ มีข้อความหรือรายการที่เป็นเท็จ หรือขาดข้อความที่ควรต้องแจ้งในสาระสำคัญ ผู้ถือหลักทรัพย์ที่ได้ซื้อตราสารแสดงสิทธิในหลักทรัพย์ต่างประเทศเป็นเวลาไม่เกินหนึ่งปีนับแต่วันที่แบบแสดงรายการข้อมูลและร่างหนังสือชี้ชวนมีผลใช้บังคับ มีสิทธิเรียกร้องค่าเสียหายจากบริษัทผู้ออกตราสารแสดงสิทธิในหลักทรัพย์ต่างประเทศได้ตามมาตรา 82 แห่ง พระราชบัญญัติหลักทรัพย์และตลาดหลักทรัพย์ พ.ศ. 2535 ทั้งนี้ ภายในหนึ่งปีนับแต่วันที่ได้รู้หรือควรได้รู้ว่าแบบแสดงรายการข้อมูลและร่างหนังสือชี้ชวนการเสนอขายตราสารแสดงสิทธิในหลักทรัพย์ต่างประเทศเป็นเท็จหรือขาดข้อความที่ควรต้องแจ้งในสาระสำคัญ แต่ไม่เกินสองปีนับจากวันที่แบบแสดงรายการข้อมูลและร่างหนังสือชี้ชวนมีผลใช้บังคับ”

**สารบัญ**

หน้า

**ส่วนที่ 1 สรุปข้อมูลสำคัญของตราสารแสดงสิทธิในหลักทรัพย์ต่างประเทศ**

ให้สรุปสาระสำคัญของตราสารรวมทั้งความเสี่ยงที่สำคัญของตราสาร 4

ข้อมูลหลักทรัพย์ต่างประเทศ การเสนอขายตราสาร และค่าธรรมเนียมที่เกี่ยวข้อง 8

**ส่วนที่ 2 ข้อมูลผู้ออกตราสารแสดงสิทธิในหลักทรัพย์ต่างประเทศ** 12

**ส่วนที่ 3 การรับรองความถูกต้องของข้อมูล** 13

**เอกสารแนบ 1 ร่างข้อกำหนดสิทธิของผู้ออกตราสารแสดงสิทธิในหลักทรัพย์ต่างประเทศ** 14 **เอกสารแนบ 2 งบการเงิน** 15

**เอกสารแนบ 3 แบบแสดงรายการข้อมูลประจำปี (แบบ 56-DR)** 16

**เอกสารแนบ 4 เอกสารแสดงรายละเอียดข้อมูลเพิ่มเติม/ข้อมูลที่เปลี่ยนแปลงเกี่ยวกับ** 17 **ผู้ออกตราสารแสดงสิทธิในหลักทรัพย์ต่างประเทศ (ถ้ามี)**